File:Catherine Obianuju Acholonu.jpg Catherine Obianuju Acholonu (26 ga Oktoba 1951 - 18 ga Maris 2014) marubuciya ce 'yar Nijeriya, mai bincike kuma mai rajin siyasa. Ta yi aiki a matsayin Babban Mashawarciya ta Musamman (SSA) ga Shugaba Olusegun Obasanjo kan Fasaha da Al'adu, kuma ta kasance mamba ce ta kungiyar Marubutan Najeriya "Association of Nigerian Authors" (ANA). An haifi Catherine daga dangin kiristoci Catholica Inyamurai, mahaifanta sune Chief Lazarus Emejuru Olumba da kuma Josephine Olumba da ke rayuwa a kauyen Umuokwara, birnin Orlu. Itace babba diya acikin 'ya'ya hudu. Ta kammala karatun ta na firamare da sakandare a makarantan "Holy Rosary School", kana daga bisani akai mata aure da Brendan Douglas Acholonu wanda ya kasance likita ne dake aiki a kasar Germany a wancan lokacin. Catherine daga bisani ta fara karantu a jami'ar University of Düsseldorf a matsayin dalibar Turanci, daga bisani ta karanta American literature da kuma Germanic linguistics a shekara ta 1974, inda tayi digiri dinta na biyu a 1977.